wannaphong/clean_thaiwikipedia huggingface dataset:
# ชอล์ก
ชอล์ก  เป็นหินคาร์บอเนต หินตะกอน ที่มีรูพรุน และมีสีขาวอ่อน เป็นหินปูนชนิดหนึ่งที่มีส่วนประกอบเป็นแร่แคลไซต์ และเกิดขึ้นครั้งแรกใต้ท้องทะเลลึกจากการอัดตัวของแพลงก์ตอนขนาดเล็กที่ตกตะกอนอยู่ใต้ก้นทะเล ชอล์กพบได้ทั่วไปในยุโรปตะวันตก เนื่องจากมีตะกอนทับถมอยู่ในบางส่วนของฝรั่งเศส และมักพบเห็นหน้าผาสูงชันตรงจุดที่ไปบรรจบกับทะเล เช่น หน้าผาโดเวอร์บนชายฝั่งเคนต์ บริเวณช่องแคบอังกฤษ

มีการขุดชอล์กเพื่อใช้ในอุตสาหกรรม เช่น ปูนขาว อิฐ และสีโป๊สำหหรับก่อสร้าง และในทางเกษตรกรรม ใช้ชอล์กเพื่อใช้ปรับปรุงค่าพีเอชในดินที่มีความเป็นกรด สูง นอกจากนี้ยังใช้เป็น "ชอล์กกระดานดำ" สำหรับการเขียนและวาดภาพบนพื้นผิวประเภทต่าง ๆ แม้ว่าผลิตภัณฑ์เหล่านี้สามารถผลิตได้จากแร่คาร์บอเนตชนิดอื่น ๆ หรือยิปซัมก็ตาม
หมวดหมู่:อุปกรณ์ตัดเย็บ
หมวดหมู่:ชอล์ก
# มัสยิดอัลฮากิม
มัสยิดอัลฮากิม  มีอีกชื่อว่า อัลอันวัร  เป็นมัสยิดเชิงประวัติศาสตร์ในไคโร ประเทศอียิปต์ ตั้งชื่อตามอัลฮากิม บิอัมริลลาฮ์ (ค.ศ. 985–1021) เคาะลีฟะฮ์องค์ที่ 6 แห่งรัฐเคาะลีฟะฮ์ฟาฏิมียะฮ์และอิมามอิสมาอีลียะฮ์คนที่ 16 การก่อสร้างมัสยิดในตอนแรกเริ่มต้นโดยเคาะลีฟะฮ์อัลอะซีซ พระราชโอรสในอัลมุอิซซ์และพระราชบิดาในอัลฮากิมเมื่อ ค.ศ. 990 และแล้วเสร็จโดยอัลฮากิมใน ค.ศ. 1013 จึงเป็นที่มาของชื่อมัสยิด
 
มัสยิดนี้ตั้งอยู่ในย่านกอฮิเราะฮ์อัลมุอิซซ์ทางฝั่งตะวันออกของถนนอัลมุอิซซ์ และอยู่ทางตอนใต้ของบาบุลฟุตูห์ (ประตูเมืองทางเหนือ) หลังก่อสร้างหลายศตวรรษ มัสยิดมักถูกละเลยและเปลี่ยนไปใช้ในจุดประสงค์อื่น จนในที่สุดก็พังทลายลงมา ใน ค.ศ. 1980 กลุ่มดาวูดีโบห์ราทำการบูรณะและก่อสร้างมัสยิดครั้งใหญ่ใหม่จนแล้วเสร็จ และเปิดใช้งานอีกครั้ง
 
 อ้างอิง 

 
ข้อมูล
 Syedna Mufaddal Saifuddin, Shukr Niʿam Aṣhāb al-Barakāt. Aljamea-tus-Saifiyah Publications, Mumbai, India, 2017
 Aljamea-tus-Saifiyah, Al-Jāmiʿ al-Anwar: The Luminous Masjid. Middlesex, UK, 2016
 Aliasger Madraswala, The Iḥyāʾ of al-Jāmiʿ al-Anwar: Religious Values in the Restoration of Sacred Islamic Monuments. PhD dissertation at Oxford Brookes University, Oxford, UK, 2020
 
ฮากิม
Category:สถาปัตยกรรมฟาฏิมียะฮ์ในไคโร
Category:ถนนอัลมุอิซซ์
Category:อนุสรณ์สถานทางประวัติศาสตร์ในกรุงไคโร
# วัดมารวิชัย (จังหวัดพระนครศรีอยุธยา)
วัดมารวิชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองขนมจีน ในตำบลบางนมโค อำเภอเสนา จังหวัดพระนครศรีอยุธยา มีเนื้อที่ 21 ไร่ 65 ตารางวา

วัดมารวิชัย เดิมมีนามว่า วัดผจญมาร ตั้งวัดเมื่อ พ.ศ. 2379 ได้รับพระราชทานวิสุงคามสีมาเมื่อ พ.ศ. 2445

สันนิษฐานว่าเป็นวัดตั้งแต่สมัยกรุงศรีอยุธยาโดยพบว่าหลังอุโบสถด้านเหนือมีเนินดินที่ชาวบ้านขุดพบซากกำแพงเก่าที่สร้างด้วยอิฐมอญขนาดใหญ่ สันนิษฐานว่า ถูกพม่าเผาทำลายแล้วทับถมกันจนกลายเป็นโคก ซึ่งต่อมาชาวบ้านเรียกโคกนี้ว่า โคกวิหารน่าจะเป็นวัดที่ถูกทหารพม่าเผาทำลายไปในช่วงเสียกรุง แต่พระประธานในอุโบสถ พระพุทธวิชิตมาร รอดพ้นจากการเผาทำลายมาได้ ต่อมาในสมัยของหลวงพ่อมี ซึ่งเป็นเจ้าอาวาสรูปที่ 11 ของวัดมารวิชัย เห็นว่าชื่อวัดผจญมารไม่เป็นมงคล จึงเปลี่ยนมาเป็น "วัดมารวิชัย" หลวงพ่อมีได้ปกครองวัดและพัฒนาวัดรวมถึงชุมชนละแวกวัดอย่างต่อเนื่อง ท่านได้จัดตั้งและสนับสนุนโรงเรียนประชาบาลวัดมารวิชัยและโรงเรียนเด็กเล็กวัดมารวิชัย

รายนามเจ้าอาวาส
 หลวงตามืด พ.ศ. 2379–2395 (มรณภาพ)
 หลวงพ่อสุวรรณ พ.ศ. 2395–2437 (มรณภาพ)
 พระอาจารย์พัน พ.ศ. 2437–2440 (ลาสิกขา)
 พระอาจารย์ไผ่ พ.ศ. 2440–2444 (ลาสิกขา)
 พระอาจารย์หลง พ.ศ. 2444–2446 (ลาสิกขา)
 พระอาจารย์ทอง พ.ศ. 2446–2449 (ลาสิกขา)
 พระอาจารย์เทียน พ.ศ. 2449–2451 (ลาสิกขา)
 พระอาจารย์เทศน์ พ.ศ. 2451–2459 (ลาสิกขา)
 พระอาจารย์เผื่อน พ.ศ. 2459–2471 (ลาสิกขา)
 หลวงพ่อคล้าย พ.ศ. 2471–2481 (ลาสิกขา)
 หลวงพ่อมี พ.ศ. 2481–2542 (มรณภาพ)
 พระครูสังฆรักษ์ชุมพล พ.ศ. 2542–ปัจจุบัน
# โซโร (ซีรีส์อนิเมะ)
โซโร (, เฮปเบิร์น: Kaiketsu Zoro, การแปลตามตัวอักษร "โซโรผู้พิเศษ") เป็นอนิเมะญี่ปุ่น ซึ่งอิงจากตัวละครตะวันตกที่ชื่อโซโร ซีรีส์นี้ออกอากาศครั้งแรกที่ประเทศอิตาลีใน ค.ศ. 1994 ก่อนจะออกอากาศที่ประเทศญี่ปุ่นในสองปีต่อมา แม้ว่าจะมีบางตอนที่ถูกข้ามไปก็ตาม (จากเดิมทั้งหมด 52 ตอน มีการออกอากาศที่ประเทศญี่ปุ่นเพียง 46 ตอน)

 โครงเรื่อง 
ดิเอโก เบกา ลูกหลานเจ้าของที่ดินท้องถิ่นวัย 18 ปี กลับมาจากการเรียนที่ประเทศสเปน และพบว่าบ้านเกิดของเขาตกอยู่ภายใต้การปกครองแบบเผด็จการของผู้บัญชาการเรย์มอนด์และร้อยโทกาเบรียล ดิเอโกโกรธเคืองกับการกดขี่ จึงตัดสินใจต่อสู้กับจอมเผด็จการ เขาปลอมตัวโดยใช้ชื่อโซโร นักดาบสวมหน้ากาก และช่วยเหลือผู้ที่อ่อนแอกว่าโดยขี่ม้าชื่อบิเอนโตออกไป

ในชีวิตประจำวันของเขา ดิเอโกแสร้งเป็นหนุ่มที่ซุ่มซ่ามและขี้ขลาดที่มักวิ่งหนีเมื่อต้องเผชิญกับสถานการณ์อันตราย ทว่าไม่กี่วินาทีต่อมาก็ปรากฏตัวในฐานะโซโร ในฐานะวีรบุรุษท้องถิ่น เขาเป็นที่รู้จักในการลงโทษศัตรูของเขาโดยการฟันเครื่องหมายรูปตัวแซด (Z) ลงบนตัวพวกมันด้วยปลายดาบ ทั้งนี้ ดิเอโกมักมาพร้อมกับเบอร์นาร์ด ซึ่งเป็นลูกน้องของเขาที่สวมชุดคล้ายกันและมีฉายาว่า "โซโรน้อย"

ส่วนโลลิตา พริโดซ์ เพื่อนสมัยเด็กและคนรักของดิเอโก เชื่อว่าประเทศสเปนได้เปลี่ยนแปลงเขาไป เธอจึงดุเขาไม่หยุดหย่อนสำหรับพฤติกรรมโง่ ๆ ของเขา ทั้งนี้ โลลิตาเป็นหญิงสาวอารมณ์ดีที่ต้องการต่อสู้กับความชั่วร้ายและปกป้องผู้คนโดยการช่วยเหลือโซโรจากเบื้องหลัง ที่ต่อมาเธอเริ่มมีความรู้สึกต่อโซโร แม้ว่าเธอจะไม่รู้ตัวตนที่แท้จริงของเขาก็ตามProduction Reed1996 Ashi Productions TV Series
# เกลาด์
เกลาด์ กียัมเบ (, ; เกิด 16 กันยายน ค.ศ. 2003) หรือชื่อในวงการ เกลาด์ เป็นนักร้องและนักแต่งเพลงชาวดัตช์เชื้อสายคองโก เขาจะเป็นตัวแทนของเนเธอร์แลนด์ในการประกวดเพลงยูโรวิชันปี 2025 ด้วยเพลง "แซลาวี" ตลอดอาชีพการงานของเขา กียัมเบมีซิงเกิลอันดับหนึ่งและติดอันดับชาร์ตห้ารายการในดัตช์ซิงเกิลส์ชาร์ต ในปี 2024 อัลบั้มเปิดตัวของเขา ปาร์เลฟร็องแซ ขึ้นถึงอันดับหกในดัตช์อัลบัมส์ชาร์ต

 การเป็นศิลปิน 
ในปี 2019 กียัมเบได้เข้าร่วมในฤดูกาลที่ 8 ของเดอะวอยซ์ คิดส์ ซึ่งเขาถูกคัดออกในเวทีการต่อสู้ หนึ่งปีต่อมา เขาชนะการแข่งขันรายการ อาร์ยูเน็กซต์? และได้เซ็นสัญญากับค่ายเพลง Cloud 9 Music กียัมเบปล่อยซิงเกิลแรกของเขา "ลาดาดา (มงแดร์นีเยโม)" ในปี 2022 ซึ่งก็ขึ้นถึงอันดับสูงสุดในชาร์ตดัตช์ท็อป 40 เพลงนี้ทำให้เขาได้รับรางวัลมากมาย เช่น รางวัลทรีเอฟเอ็ม สาขานักร้องหน้าใหม่ยอดเยี่ยม หรือรางวัลศิลปินแห่งปีจากคิวมิวสิก 

เมื่อวันที่ 19 ธันวาคม ค.ศ. 2024 อาโฟรโทรส สถานีโทรทัศน์แห่งชาติของเนเธอร์แลนด์ ได้ประกาศว่ากียัมเบจะเป็นตัวแทนของประเทศในการประกวดเพลงยูโรวิชันปี 2025

 ชีวิตส่วนตัว 
กียัมเบเกิดในสาธารณรัฐประชาธิปไตยคองโก แม่ของเขาได้พาเขาและพี่น้องของเขาอพยพไปเนเธอร์แลนด์เมื่อเขาอายุได้เก้าขวบ โดยอาศัยอยู่ที่ศูนย์พักพิงชั่วคราวในอาลค์มาร์ ต่อมาครอบครัวของเขาย้ายไปที่เอนฮุยเซน ซึ่งเขาจบการศึกษาระดับ Hoger algemeen voortgezet onderwijs (HAVO) ต่อมาเขาเรียนการจัดการโรงแรม แต่เลิกเรียนไป

 ผลงานเพลง 
 สตูดิโออัลบั้ม 
 ชื่อ รายละเอียด ตำแหน่งสูงสุดบนชาร์ต NLD ปาร์เลฟร็องแซ วางจำหน่าย: 15 พฤศจิกายน ค.ศ. 2024
 ค่ายเพลง: Cloud 9
 รูปแบบ: แผ่นซีดี, แอลพี, ดาว์นโหลดดิจิทัล, สตรีมมิง 6

แผ่นเสียงอัลบัมสั้น
 ชื่อ รายละเอียด แบ็สเตอซังเงิร์ส 2024 (เกลาด์) วางจำหน่าย: 15 พฤศจิกายน ค.ศ. 2024
 ค่ายเพลง: Inmediate, Cornelis
 รูปแบบ: ดาว์นโหลดดิจิทัล, สตรีมมิง

ซิงเกิล
 ชื่อ ปี ตำแหน่งสูงสุดบนชาร์ต การรับรอง อัลบั้ม NLD BEL(Fl) "" 2022 1  — NVPI: 2x Platinum ปาร์เลฟร็องแซ "" 2023 11  — NVPI: Platinum  "" 8  44 NVPI: Gold ปาร์เลฟร็องแซ "" 2024 32  — "ปาร์เลฟร็องแซ" —  — "ลาแพรซียง" —  — "เฌอแตม" 72  — "แซลาวี" 2025  —— "—" หมายถึงการบันทึกที่ไม่ติดอันดับหรือไม่ได้รับการเผยแพร่ในพื้นที่นั้น

 ผลงานอื่นๆ 
 ชื่อ ปี อัลบั้ม "ไฟเออร์" 2024 แบ็สเตอซังเงิร์ส 2024(ตอนที่ 1 - Karin Bloemen) "" แบ็สเตอซังเงิร์ส ฤดูกาลปี 2024 "" "" "" "แมนอินเดอะมิรเรอร์" แบ็สเตอซังเงิร์ส 2024(ตอนที่ 7 - Tangarine) "" แบ็สเตอซังเงิร์ส 2024(ตอนที่ 8 - Duetten) ""

หมายเหตุ
# วัดกระทุ่ม (จังหวัดฉะเชิงเทรา)
วัดกระทุ่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามจันทร์ อำเภอบ้านโพธิ์ จังหวัดฉะเชิงเทรา ที่ดินตั้งวัดมีจำนวน 14 ไร่ 1 งาน 95 ตารางวา

วัดกระทุ่มตั้งวัดเมื่อ พ.ศ. 2420 เดิมชื่อ วัดมหันตสหัสรัชฎาราม มีเรื่องเล่าว่า มีพระธุดงค์จาริกมาปักกลดบริเวณนี้ ชาวบ้านเลื่อมใสศรัทธาจึงได้พร้อมใจกันสร้างวัดขึ้น โดยมีนายโต นายทอง และนายเงิน ร่วมกันบริจาคที่ดินในครั้งแรก และต่อมามีผู้บริจาคที่ดินเพิ่มขึ้น ได้รับพระราชทานวิสุงคามสีมาเมื่อ พ.ศ. 2500 ได้รับพระราชทานวิสุงคามสีมาครั้งหลังเมื่อวันที่ 17 เมษายน พ.ศ. 2538

อาคารเสนาสนะประกอบด้วยอุโบสถ สร้างเมื่อ พ.ศ. 2540 เป็นอาคารคอนกรีตเสริมเหล็ก กุฏิสงฆ์ จำนวน 1 หลัง เป็นอาคารตึก ศาลาการเปรียญสร้างเมื่อ พ.ศ. 2533 ศาลาเอนกประสงค์ สร้างเมื่อ พ.ศ. 2528 เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก และมีมณฑปและหอระฆัง ปูชนียวัตถุ ได้แก่ พระประธานปางมารวิชัยประจำอุโบสถ ขนาดหน้าตักกว้าง 69 นิ้ว สูง 96 นิ้ว เป็นพระพุทธรูปเก่าแก่ซึ่งมีมาตั้งแต่เริ่มตั้งวัด
# วัดเมืองใหม่ (จังหวัดฉะเชิงเทรา)
วัดเมืองใหม่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองใหม่ อำเภอราชสาส์น จังหวัดฉะเชิงเทรา

วัดนี้แต่เดิมเป็นที่ราบลุ่มของนายสงี่ กันหา ต่อมาได้บริจาคให้เป็นที่ตั้งสำนักสงฆ์ โดยมีนายบุญโถม แก่นจันทร์ เป็นผู้ดำเนินการในการจัดตั้งใน พ.ศ. 2519 ใช้ชื่อตามความเห็นของชาวบ้านว่า สำนักสงฆ์ทุ่งรวงทอง ต่อมาตั้งเป็นวัดในนาม "วัดเมืองใหม่" เมื่อวันที่ 23 พฤศจิกายน พ.ศ. 2525 ได้รับพระราชทานวิสุงคามสีมาเมื่อ 29 พฤศจิกายน พ.ศ. 2540 เจ้าอาวาสรูปปัจจุบันชื่อ พระครูวีรกิจโสภิต สิ่งปลูกสร้างภายในวัด เช่น ศาลาการเปรียญ และหอสวดมนต์ ที่อดีตเจ้าอาวาส พระครูวีรกิจโสภิต ซึ่งเป็นพระครูชั้นเอกได้ก่อสร้างไว้

เมื่อ พ.ศ. 2559 วัดมีต้นตะเคียนทองยักษ์ อายุหลายพันปี ที่ทางวัดเพิ่งขุดพบ และนำขึ้นมาจากใต้พื้นดินบริเวณกลางท้องนา
# ฌีแซล เปลีโก
ฌีแซล เปลีโก (, ; เกิดวันที่ 7 ธันวาคม พ.ศ. 2495) เป็นหญิงชาวฝรั่งเศสที่ตกเป็นผู้เสียหายในคดีข่มขืนกระทำชำเราในมาซ็อง ระหว่าง พ.ศ. 2554–2563 ดอมีนิก เปลีโก ซึ่งเป็นสามีของเธอในขณะนั้น ได้วางยาและข่มขืนกระทำชำเราเธอ รวมถึงเชิญชายอย่างน้อย 83 คน ซึ่งส่วนใหญ่ติดต่อผ่านเว็บไซต์ฝรั่งเศสแห่งหนึ่งที่ไม่มีการควบคุม ให้มาข่มขืนกระทำชำเราเธอระหว่างที่เธอหมดสติ ฌีแซลเพิ่งจะมาทราบว่าตัวเองถูกล่วงละเมิดใน พ.ศ. 2563 หลังจากที่ดอมีนิกถูกจับกุมจากการแอบถ่ายใต้กระโปรงผู้หญิงในซูเปอร์มาร์เก็ตแห่งหนึ่ง และตำรวจพบภาพถ่ายและวิดีโอของฌีแซลขณะถูกข่มขืนกระทำชำเราในคอมพิวเตอร์ของเขา

เมื่อดอมีนิกและชายอีก 50 คนถูกดำเนินคดีข้อหาข่มขืนกระทำชำเราในลักษณะที่เป็นเหตุฉกรรจ์ พยายามข่มขืนกระทำชำเรา และประทุษร้ายทางเพศที่ศาลอาญาจังหวัดโวกลูซใน พ.ศ. 2567 ฌีแซลได้สละสิทธิ์ในการปกปิดตัวตนและการพิจารณาคดีลับ การพิจารณาคดีนี้ดึงดูดความสนใจจากสื่อทั่วโลก และความมุ่งมั่นของฌีแซลที่จะเป็นปากเสียงแทนผู้เสียหายทุกคนจากการประทุษร้ายทางเพศทำให้เธอได้รับการสนับสนุนและการชื่นชมอย่างกว้างขวาง เธอกลายเป็นสัญลักษณ์ของคตินิยมสิทธิสตรีและได้รับการรวมอยู่ในรายชื่อผู้หญิง 100 คนแห่งปีของบีบีซี และรายชื่อผู้หญิงทรงอิทธิพลที่สุด 25 คนแห่งปีของ ไฟแนนเชียลไทมส์

ในเดือนธันวาคม พ.ศ. 2567 จำเลย 50 คนจาก 51 คน ซึ่งรวมถึงดอมีนิก อดีตสามีของฌีแซล ถูกตัดสินว่ามีความผิดฐานข่มขืนกระทำชำเรา พยายามข่มขืนกระทำชำเรา และประทุษร้ายทางเพศต่อฌีแซล ส่วนจำเลยคนที่ 51 ซึ่งไม่ได้ถูกตั้งข้อหาข่มขืนกระทำชำเราฌีแซล ถูกตัดสินว่ามีความผิดฐานข่มขืนกระทำชำเราภรรยาของตน ดอมีนิกได้รับโทษจำคุกสูงสุด 20 ปี ในขณะที่จำเลยคนอื่น ๆ ที่ถูกพิพากษาลงโทษนั้นได้รับโทษจำคุกระหว่าง 3 ปีถึง 15 ปี
# พูกักซัน
พูกักซัน  เป็นภูเขาทางตอนเหนือของกรุงโซล ประเทศเกาหลีใต้ ภูเขาลูกนี้มองเห็นพระราชวังคย็องบกและทำเนียบประธานาธิบดีได้อย่างชัดเจน พูกักซัน รวมทั้งอินวังซัน นักซัน และนัมซัน ล้อมรอบแอ่งโซล เป็นภูเขาชั้นหินแกรนิต สูงประมาณ 

ในอดีตภูเขานี้เคยมีชื่อเรียกอื่น ๆ มากมาย รวมถึง แพกักซัน
# จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดนครราชสีมา กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 5 เขตเลือกตั้ง มีสมาชิกสภาผู้แทนราษฎรได้ 15 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3 • เขต 4 • เขต 5
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองนครราชสีมา และอำเภอสูงเนิน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอด่านขุนทด, อำเภอสีคิ้ว, อำเภอปากช่อง, อำเภอปักธงชัย และกิ่งอำเภอวังน้ำเขียว

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอครบุรี, อำเภอโชคชัย, อำเภอจักราช, อำเภอห้วยแถลง, อำเภอเสิงสาง และอำเภอหนองบุนนาก

 เขตเลือกตั้งที่ 4 
เขตการเลือกตั้งที่ 4 ประกอบด้วยอำเภอโนนสูง, อำเภอประทาย, อำเภอพิมาย, อำเภอชุมพวง และกิ่งอำเภอโนนแดง

 เขตเลือกตั้งที่ 5 
เขตการเลือกตั้งที่ 5 ประกอบด้วยอำเภอบัวใหญ่, อำเภอคง, อำเภอขามสะแกแสง, อำเภอขามทะเลสอ, อำเภอโนนไทย, อำเภอบ้านเหลื่อม และกิ่งอำเภอแก้งสนามนาง
# การเลือกตั้งนายกองค์การบริหารส่วนจังหวัดเชียงใหม่ พ.ศ. 2568
การเลือกตั้งนายกองค์การบริหารส่วนจังหวัดเชียงใหม่ พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดเชียงใหม่ พ.ศ. 2568

 ผู้สมัคร 
 หมายเลข : 1 พันธุ์อาจ ชัยรัตน์ 
อดีตผู้อำนวยการสำนักงานนวัตกรรมแห่งชาติ (องค์การมหาชน) (พ.ศ. 2559 - พ.ศ. 2566) เปิดตัวครั้งแรกเมื่อวันที่ 18 มีนาคม พ.ศ. 2567 โดยในขณะนั้นลงสมัครในนามพรรคก้าวไกล ภายหลังพรรคก้าวไกลถูกยุบ จึงลงสมัครในนามพรรคประชาชน

 หมายเลข : 2 พิชัย เลิศพงศ์อดิศร 
อดีตนายกองค์การบริหารส่วนจังหวัดเชียงใหม่ อดีตสมาชิกวุฒิสภาจังหวัดเชียงใหม่ (พ.ศ. 2551 - พ.ศ. 2555) ประธานกรรมาธิการแรงงานและสวัสดิการสังคมในวุฒิสภาไทย ชุดที่ 10 อดีตประธานสโมสรฟุตบอลเชียงใหม่ เอฟซี จบการศึกษานิติศาสตรบัณฑิต จากมหาวิทยาลัยรามคำแหง และเนติบัณฑิตไทยประวัติส่วนตัว นายพิชัย เลิศพงศ์อดิศร ลงสมัครในนาม พรรคเพื่อไทย

 หมายเลข : 3 พลตรี พนม ศรีเผือด 
อดีตผู้สมัคร สส.เชียงใหม่ เขต 3 พรรครวมไทยสร้างชาติ อดีตรองผู้อำนวยการกองอำนวยการรักษาความมั่นคงภายใน (กอ.รมน.) จังหวัดเชียงใหม่พลตรี ดร.พนม ศรีเผือด ลงชิงเก้าอี้นายก อบจ.เชียงใหม่ นามอิสระ เบอร์ 3 สังกัด พรรคก้าวอิสระ

 ผลการเลือกตั้ง
# เที่ยวบินระหว่างเวสตรีย์กับแพปาเวสตรีย์
เที่ยวบินระหว่างเวสตรีย์กับแพปาเวสตรีย์ เป็นเที่ยวบินพาณิชย์ตามกำหนดการที่สั้นที่สุดในโลก แม้ตามกำหนดการจะกำหนดเวลาบินอยู่ที่หนึ่งนาทีสามสิบวินาที แต่ปกติแล้วจะมีเวลาบินประมาณหนึ่งนาที โดยสถิติเวลาบินที่สั้นที่สุดในเส้นทางนี้คือ 53 วินาที เที่ยวบินนี้ดำเนินการโดยโลแกนแอร์ สายการบินระดับภูมิภาคที่ให้บริการเที่ยวบินสู่จุดหมายปลายทางต่างๆ ในประเทศสกอตแลนด์

 ภูมิหลัง 
เส้นทางบินระหว่างเวสตรีย์กับแพปาเวสตรีย์ในหมู่เกาะออร์กนีย์เป็นหนึ่งในข้อปฏิบัติตามข้อบังคับการบริการสาธารณะ โดยเส้นทางนี้ถือเป็นส่วนที่สั้นที่สุดของเส้นทางบินวงแหวนเชื่อมสามสนามบิน ซึ่งคือท่าอากาศยานเวสตรีย์ ท่าอากาศยานแพปาเวสตรีย์ และท่าอากาศยานเคิร์กวอลล์ ท่าอากาศยานหลักของออร์กนีย์

รัฐบาลออร์กนีย์จะใช้การประกวดราคาในการจัดหาผู้ดำเนินการเส้นทางดังกล่าว รวมถึงเส้นทางอื่นๆ อีกหลายเส้นทางทั่วทั้งเกาะ เที่ยวบินนี้เริ่มขึ้นในปี 1967 ซึ่งก็ได้สร้างสถิติเที่ยวบินตามกำหนดการที่สั้นที่สุดในโลกตั้งแต่การดำเนินการช่วงแรก และในปัจจุบันยังคงให้บริการโดยโลแกนแอร์อย่างต่อเนื่อง ในปี 2013 โลแกนแอร์ได้รับการต่อสัญญาอีกครั้งหลังการเสนอราคาจากผู้ให้บริการรายอื่นสองราย

 เที่ยวบิน 
thumb|left|upright=1|เครื่องบินของโลแกนแอร์ที่ท่าอากาศยานแพปาเวสตรีย์

เที่ยวบินระหว่างเวสตรีย์กับแพปาเวสตรีย์มีให้บริการทุกวันทั้งขาไปและกลับ ยกเว้นวันเสาร์ซึ่งมีเฉพาะเที่ยวบินจากเวสตรีย์สู่แพปาเวสตรีย์กับวันอาทิตย์ซึ่งมีเฉพาะเที่ยวบินจากแพปาเวสตรีย์สู่เวสตรีย์เท่านั้น

เที่ยวบินนี้มีระยะทางบินทั้งหมด  ซึ่งยาวเท่ากับทางวิ่งของท่าอากาศยานเอดินบะระ เที่ยวบินนี้มักจะเดินทางต่อไปยังท่าอากาศยานเคิร์กวอลล์ (ระยะทาง 27 ไมล์ (43 กิโลเมตร) บินเป็นรูปสามเหลี่ยม

นักบินสจวร์ต ลิงก์เลเตอร์ ทำการบินเที่ยวบินนี้มากกว่า 12,000 ครั้ง ซึ่งมากกว่านักบินคนอื่นๆ โดยก่อนที่จะเกษียณอายุในปี 2013 ลิงก์เลเตอร์สร้างสถิติการบินระหว่างเกาะที่เร็วที่สุดด้วยเวลา 53 วินาที
# การเลือกตั้งนายกองค์การบริหารส่วนจังหวัดเชียงราย พ.ศ. 2568
การเลือกตั้งนายกองค์การบริหารส่วนจังหวัดเชียงราย พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดเชียงราย พ.ศ. 2568

 ผู้สมัคร 

 หมายเลข : 1 อทิตาธร วันไชยธนวงศ์ 
อดีตนายกองค์การบริหารส่วนจังหวัดเชียงราย (2563-2567) และเป็นธิดาของสมบูรณ์ วันไชยธนวงศ์ อดีตสมาชิกสภาผู้แทนราษฎร 8 สมัย ลงสมัครในนามอิสระ

 หมายเลข : 2 สลักจฤฎดิ์ ติยะไพรัช 
อดีตนายกองค์การบริหารส่วนจังหวัดเชียงราย (2555-2557) อีกทั้งเป็นภรรยาของยงยุทธ ติยะไพรัช อดีตประธานรัฐสภาและประธานสภาผู้แทนราษฎร ลงสมัครในนาม พรรคเพื่อไทย

 หมายเลข : 3 จิราพร หมื่นไชยวงศ์ 
ผู้สมัครใหม่

 ผลการเลือกตั้ง
# อูร์เมีย
อูร์เมีย ) เป็นนครที่ใหญ่ที่สุดในจังหวัดอาเซอร์ไบจานตะวันตก ของประเทศอิหร่าน ในเขตภาคกลาง ของเทศมณฑลอูร์เมีย เป็นเมืองหลักของจังหวัด เทศมณฑลและเขต

เมืองนี้ตั้งอยู่บนระดับความสูง  เหนือระดับน้ำทะเล  มีแม่น้ำชาฮาร์บนที่ราบอูร์เมีย ทะเลสาบอูร์เมีย ซึ่งเป็นหนึ่งใน ทะเลสาบน้ำเค็มที่ใหญ่ที่สุดแห่งหนึ่งในโลก ตั้งอยู่ทางทิศตะวันออกของเมือง และมีพรมแดนติดกับประเทศตุรกี อยู่ทางทิศตะวันตก

เมืองนี้เป็นศูนย์กลางการค้าของพื้นที่เกษตรกรรมที่อุดมสมบูรณ์ มีการปลูกผลไม้ (โดยเฉพาะแอปเปิ้ล และองุ่น) และยาสูบ แม้ว่าชาวเมืองอูร์เมียส่วนใหญ่จะนับถือศาสนาอิสลาม แต่ประวัติศาสตร์คริสต์ศาสนาของเมืองอูร์เมียยังคงได้รับการอนุรักษ์ไว้อย่างดี โดยเฉพาะอย่างยิ่งจากโบสถ์และอาสนวิหารต่าง ๆ มากมายในเมือง
# ลาตีนา
ลาตีนา  เป็นเมืองหลักของจังหวัดลาตีนา ในแคว้นลัตซีโย ในอิตาลีตอนกลาง ณ ค.ศ. 2024 เมืองนี้มีประชากร 127,486 คน และเป็นเมืองที่ใหญ่เป็นอันดับสองของแคว้น รองจากเมืองหลวง กรุงโรม

ลาตีนาเป็นหนึ่งในเมืองที่เกิดใหม่ที่สุดในอิตาลี โดยก่อตั้งขึ้นในชื่อ ลิตโตเรีย (Littoria) ใน ค.ศ. 1932 ภายใต้การปกครองของพวกฟาสซิสต์ โดยในขณะนั้น พื้นที่โดยรอบเคยเป็นหนองบึงมาตั้งแต่สมัยโบราณได้ถูกระบายน้ำออกไป
# ปีอาเชนซา
ปีอาเชนซา (, ;) เป็นนครและเทศบาลในแคว้นเอมีเลีย-โรมัญญา ทางตอนเหนือของอิตาลี และเป็นเมืองหลักของจังหวัดที่มีชื่อเดียวกัน ณ ค.ศ. 2022 เมืองปิอาเซนซาเป็นเมืองที่มีประชากรมากเป็นอันดับ 9 ของแคว้น โดยมีประชากรมากกว่า 102,000 คน

ปิอาเชนซาเป็นเมืองใหญ่ที่สุดตะวันตกของแคว้นเอมีเลีย-โรมัญญา มีความสัมพันธ์อันแน่นแฟ้นกับแคว้นลอมบาร์เดีย ซึ่งมีอาณาเขตติดกัน โดยเฉพาะอย่างยิ่งกับเมืองมิลาน เลโอนาร์โด ดา วินชี ได้ให้คำจำกัดความไว้ว่าเป็น "ดินแดนแห่งเส้นทางผ่าน" ใน Codex Atlanticus ที่เขาเขียน มีการระบุทำเลที่ตั้งทางภูมิศาสตร์ที่สำคัญ ที่ตั้งเชิงยุทธศาสตร์นี้จะส่งผลต่อประวัติศาสตร์ของเมืองปิอาเซนซาอย่างมีนัยสำคัญหลายต่อหลายครั้ง
# ตัวแบบของฟอร์ด
ตัวแบบของฟอร์ด  คือระบบวิศวกรรมอุตสาหการและการผลิตที่ทำหน้าที่เป็นพื้นฐานของระบบสังคมและแรงงาน-เศรษฐกิจสมัยใหม่ที่สนับสนุนให้เป็นอุตสาหกรรม สร้างมาตรฐานในการผลิตจำนวนมาก และการบริโภคจำนวนมาก แนวคิดนี้มาจากชื่อของเฮนรี ฟอร์ด ซึ่งใช้ในทฤษฎีทางสังคม เศรษฐกิจ และการจัดการเกี่ยวกับการผลิต สภาพการทำงาน การบริโภค และปรากฏการณ์ที่เกี่ยวข้อง โดยเฉพาะอย่างยิ่งเกี่ยวกับศตวรรษที่ 20 ระบบนี้ได้กล่าวถึงอุดมการณ์ของระบบทุนนิยมขั้นสูงซึ่งมีศูนย์กลางอยู่ที่ระบบเศรษฐกิจและสังคมของอเมริกาในช่วงเศรษฐกิจเฟื่องฟูหลังสงคราม
# โปนเตแบดรา
โปนเตแบดรา (,) เป็นนครในแคว้นปกครองตนเองกาลิเซีย ทางตะวันตกเฉียงเหนือของประเทศสเปน เป็นเมืองหลักของทั้งโกมาร์กาและจังหวัดโปนเตแบดรา

เมืองนี้มีชื่อเสียงในเรื่องการวางผังเมือง  ถนนคนเดิน และเสน่ห์ของเมืองเก่า ระหว่าง ค.ศ. 2013 ถึง 2020 เมืองนี้ได้รับรางวัลมากมายสำหรับการวางผังเมือง เมืองนี้ยังได้รับรางวัลชนะเลิศด้านความปลอดภัยในเมืองจากคณะกรรมาธิการยุโรป ในปี 2020 อีกด้วย
# เมนูวันนี้ของบ้านเอมิยะ
เป็นซีรีส์มังงะญี่ปุ่น เขียนและวาดภาพโดย TAa ซีรีส์เรื่องนี้ได้รับการตีพิมพ์บนเว็บไซต์ Young Ace Up ของคาโดกาวะโชเต็ง ตั้งแต่วันที่ 26 มกราคม พ.ศ. 2559, และได้รวบรวมเป็นเล่มทังโกบง 10 เล่ม ณ วันที่ 26 สิงหาคม พ.ศ. 2567 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ เป็นเรื่องแยกออกมาจากซีรีส์มหาสงครามจอกศักดิ์สิทธิ์ ของไทป์-มูน ซึ่งมีฉากอยู่ในจักรวาลคู่ขนานที่สงครามจอกศักดิ์สิทธิ์ครั้งที่ 5 จบลงโดยตัวละครส่วนใหญ่รอดชีวิต และต่อมากลายมาเป็นเพื่อนและเพื่อนบ้านกัน ซีรีส์เรื่องนี้เป็นเรื่องราวชีวิตประจำวันของตัวเอก เอมิยะ ชิโร่ ที่ต้องทำอาหารญี่ปุ่นหลายประเภทเพื่อครอบครัวและเพื่อน ๆ ของเขา ออริจินัลเน็ตแอนิเมชันดัดแปลงจำนวน 13 ตอนโดย ยูโฟเทเบิล ออกอากาศทุกเดือนตั้งแต่วันที่ 25 มกราคม พ.ศ. 2561 ถึง 1 มกราคม พ.ศ. 2562

เรื่องย่อ

เรื่องราวเกิดขึ้นในจักรวาลคู่ขนานที่คล้ายคลึงกับ เฟต/ฮอลโลว์อาตาราเซีย ที่ซึ่งเอมิยะ ชิโร่อาศัยอยู่อย่างสงบสุขกับครอบครัวและเพื่อน ๆ ในเมืองฟุยูกิ เนื้อหาจะเน้นไปที่การปรุงอาหารญี่ปุ่นประเภทต่าง ๆ ของเอมิยะ ชิโร่ ให้กับครอบครัวและเพื่อนฝูงของเขาตลอดทั้งสี่ฤดูกาลของปี

นอกจากนี้ยังมีการดัดแปลงเป็นอนิเมะอีก 13 ตอน โดยแต่ละตอนจะเน้นไปที่สูตรอาหารที่แตกต่างกันและปฏิสัมพันธ์ของตัวละคร

สื่อ
มังงะ
เมนูวันนี้ของบ้านเอมิยะ เขียนและวาดภาพโดย TAa, เริ่มตีพิมพ์บนเว็บไซต์ Young Ace Up ของคาโดกาวะโชเต็ง ตั้งแต่วันที่ 26 มกราคม พ.ศ. 2559 และวางจำหน่ายฉบับรวมเล่มทังโกบง รวมทั้งหมด 10 เล่ม ณ วันที่ 26 สิงหาคม พ.ศ. 2567 นอกจากนี้ ยังมีการออกฉบับพิเศษของเล่มที่ 6 ซึ่งรวมหนังสือสูตรอาหารร่วมกับเล่มปกติอีกด้วย ในภาษาอังกฤษมังงะมีลิขสิทธิ์โดยสำนักพิมพ์ Denpa วางจำหน่ายในอเมริกาเหนือ และออกฉบับพิมพ์ภาษาอังกฤษเล่มแรกในวันที่ 12 มีนาคม พ.ศ. 2562 มังงะเรื่องนี้ยังมีลิขสิทธิ์ในประเทศไต้หวัน และประเทศไทย

จำนวนเล่ม

อนิเมะ
ออริจินัลเน็ตแอนิเมชันที่ได้รับการดัดแปลงได้รับการเปิดตัวครั้งแรกในระหว่างรายการพิเศษ Fate Project New Year's Eve TV Special เมื่อวันที่ 31 ธันวาคม พ.ศ. 2560 อนิเมะเริ่มออกอากาศในญี่ปุ่นเมื่อวันที่ 1 กุมภาพันธ์ พ.ศ. 2561 โดยแต่ละตอนจะออกอากาศในวันที่ 1 ของทุกเดือน ผลิตโดยยูโฟเทเบิล ซึ่งเคยร่วมงานกับ ไทป์-มูน ในการสร้างอนิเมะ มหาสงครามจอกศักดิ์สิทธิ์ ส่วนใหญ่มาก่อน อนิเมะเรื่องนี้กำกับโดย ทากาฮิโระ มิอุระ และ เท็ตสึโตะ ซาโต อำนวยการสร้างโดย ฮิการุ คนโด และเขียนบทโดยทีมงานยูโฟเทเบิล โทโกะ อูจิมูระ ออกแบบตัวละคร และเพลงประกอบโดยโก ชิอินะ มีเพลงเปิดคือ "Apron Boy" โดย DJ Misoshiru & MC Gohan, และเพลงปิดคือ "Collage" โดย Sangatsu no Phantasia ในอเมริกาเหนือ อนิเมะเรื่องนี้ถือลิขสิทธิ์โดย Aniplex of America และเริ่มสตรีมบนครันชีโรล เมื่อวันที่ 25 มกราคม พ.ศ. 2561 เรื่องนี้มีจำนวนตอนทั้งหมด 13 ตอน

วิดีโอเกม
วิดีโอเกมดัดแปลงจากมังงะ ชื่อว่า  ซึ่งเผยแพร่โดย อะนิเพล็กซ์ สำหรับ นินเท็นโด สวิตช์ โดยเป็นเกมสำหรับดาวน์โหลดเท่านั้น เกมดังกล่าวมีกำหนดวางจำหน่ายในเดือนพฤษภาคม พ.ศ. 2563 แต่ถูกเลื่อนออกไปเป็นวันที่ 28 เมษายน พ.ศ. 2564 เนื่องด้วยการระบาดทั่วของโควิด-19 ต่อมาอะนิเพล็กซ์ได้ประกาศว่าเกมดังกล่าวจะมีการเปิดตัวในอเมริกาเหนือ ซึ่งเปิดตัวในวันที่ 2 มิถุนายน พ.ศ. 2564Everyday♪ Today's Menu for the Emiya Family (Nintendo Switch) NintendoKim Morrissey จาก เครือข่ายข่าวอนิเมะ ได้วิจารณ์เกมนี้ในเชิงลบ โดยเขียนว่า "ด้วยเนื้อหาที่น้อยเกินไป ปัญหาด้านประสิทธิภาพ และบทสนทนาที่น่าเบื่อ Everyday♪ Today's MENU for EMIYA Family ถือเป็นเกมแย่ ๆ แม้จะเทียบกับอนิเมะทุนต่ำก็ตาม"

หมายเหตุ
# วัยหนุ่ม 2544
วัยหนุ่ม 2544  เป็นภาพยนตร์ไทยแนวเรือนจำ ระทึกขวัญ อาชญากรรม ที่ออกฉายในปี พ.ศ. 2567 กำกับโดย พุฒิพงษ์ นาคทอง นำแสดงโดย ณัฏฐ์ กิจจริต อิชณน์กร พึ่งเกียรติรัศมี อารักษ์ อมรศุภศิริ เบนจามิน โจเซฟ วาร์นี ทศพล หมายสุข อรุณพงศ์ นราพันธ์ และ ภูมิภัทร ถาวรศิริ ผลิตและจัดจำหน่ายโดย เนรมิตรหนัง ฟิล์ม

 นักแสดง 
 ณัฏฐ์ กิจจริต รับบท เผือก
 อิชณน์กร พึ่งเกียรติรัศมี รับบท บังกัส
 อารักษ์ อมรศุภศิริ รับบท เบียร์
 เบนจามิน โจเซฟ วาร์นี รับบท กอล์ฟ (ฝรั่ง)
 ทศพล หมายสุข รับบท บอย
 อรุณพงศ์ นราพันธ์ รับบท กร
 ภูมิภัทร ถาวรศิริ รับบท ฟลุ๊ค
 สหัสชัย ชุมรุม รับบท เจ้าหน้าที่เรืองฤทธิ์
 อัครินทร์ อัครนิธิเมธรัฐ รับบท ตำรวจ (รับเชิญ)
 อรัชพร โภคินภากร รับบท จิตสุภา (ภา)
 แสงทอง เกตุอู่ทอง รับบท บัว (แม่เผือก)
 สุรศักดิ์ วงษ์ไทย รับบท พ่อบังกัส
 สุทธิรักษ์ ทรัพย์วิจิตร รับบท ดีเจจี๋ (เฉพาะเสียง)
 บุ๋มบิ๋ม สามโทน รับบท หัวหน้าผู้คุม
 อรอานิญช์ พีรชาขจรพัฒน์ รับบท เจ๊บุ้ง
 ต่อพงษ์ กุลอ่อน รับบท ต่อ
 ชัยวัฒน์ ชาติสุริยเกียรติ รับบท ตาล 
 เอกวัฒน์ นิรัตน์วรปัญญา รับบท ตั๊บ
 ยะสะกะ ไชยสร รับบท พี่เลี้ยง
 วิรัช กาหวัง รับบท เก่ง
 วรัตตา วัชราธร รับบท นักจิตวิทยา
 ปัณธนวิชญ์ จันทรสุข รับบท เผือก (วัยเด็ก)
 วณิชน์ญา พรพนาฤทธิชัย รับบท จิตสุภา (วัยเด็ก)
 ปาณพุฒิ ศักตยาวนิช รับบท ปกรณ์ (วัยเด็ก)
 นกสพร มัฆวาฬ รับบท แอน (วัยเด็ก)
 ขวัญเรือน โลหากาศ รับบท ครู
 ภาคิน อภิวรพุทธา รับบท โต๊ส
 กมลภพ โพสี รับบท นักมวยคู่แข่ง

 เพลงประกอบ 
 "เรือนจำสุดท้าย"
ร้องโดย LHAM
 "วัยหนุ่ม"
ร้องโดย ไททศมิตร ร่วมกับ รัสมี เวระนะ

 งานสร้าง 
ภาพยนตร์เรื่อง วัยหนุ่ม 2544 จัดพิธีบวงสรวงที่วัดราชสิทธารามราชวรวิหารเมื่อวันที่ 18 มกราคม พ.ศ. 2567 จากนั้นในวันที่ 2 พฤศจิกายน พ.ศ. 2567 ได้มีการเผยแพร่ภาพ 7 โปสเตอร์คาแรกเตอร์ตัวละครหลักในภาพยนตร์ ต่อมาในวันที่ 9 พฤศจิกายน พ.ศ. 2567 ได้มีการเผยแพร่ตัวอย่างเต็มของภาพยนตร์ออกมาให้ได้รับชม

 การเข้าฉายและกระแสตอบรับ 
ได้มีการจัดงานกาลาพรีเมียร์เปิดตัวภาพยนตร์เรื่อง วัยหนุ่ม 2544 ที่เมเจอร์ซีนีเพล็กซ์ รัชโยธินเมื่อวันที่ 27 พฤศจิกายน พ.ศ. 2567
# ท่าอากาศยานนานาชาติต้าเหลียนจินโจววาน
ท่าอากาศยานนานาชาติต้าเหลียนจินโจววาน ;  เป็นท่าอากาศยานนานาชาติที่กำลังก่อสร้างเพื่อให้บริการแก่เมืองต้าเหลียนในมณฑลเหลียวหนิงของจีนตะวันออกเฉียงเหนือ เมื่อเปิดใช้งานจะเข้ามาแทนที่ท่าอากาศยานนานาชาติต้าเหลียนต้าเหลียนโจวฉุยจือที่มีอยู่เดิมในฐานะท่าอากาศยานหลักของเมือง โดยท่าอากาศยานแห่งนี้กำลังก่อสร้างบนพื้นที่  ของพื้นที่ถมทะเลนอกชายฝั่งของต้าเหลียน คาดว่าจะเปิดให้บริการในปี ค.ศ. 2026 และจะกลายเป็นท่าอากาศยานนอกชายฝั่งที่ใหญ่ที่สุดในโลก